Nyeste Skilderie af Kiøbenhavn, 1818-11-28
Odense. J Winding Sogn ved Nyborg, indtraf Mandagen den 16 d. M. følgende sørgelige Begivenhed: Jdet en Slagter tager Huden af en slagtet Koe, faaer hans Kone, som stod ved den anden Side af Koen, ondt, falder i Besvimelse, og i Faldet stødte hun Kniven ind i Siden. Hun kom strax til sig selv, reiste sig op og sagde: "Lille Mand, jeg stak mig!" men i det hun var kommet 3. Skridt, for at gaae ind i Huset, faldt hun om og sagde: "jeg døer!" Manden, som var ilet hende til Hjelp, tog hende i Døren ganske død. - Her ved Odense Fjord, 2 1/2 Miil, Norden for Byen, er sidstafvigte Sommer udført et Arbeide, der maa glæde Patrioten og Mennesket, da det er nok et af de største og dristigste, som private Mænd her have udført. Ved 3 Dæmninger, som forene Lammesøe med Baagøe, denne med Romsøe og atter denne med den østlige Odde af Norup Sogn, er omtrent 1400 Tønder inddæmmet. Eieren af Østrupgaard, Hr. Kancellieraad Møller, har ganske paa egen Bekostning opført de 2de Dæmninger af mere end 2200 Al. Længde, og Stamhuset Hofmannsgave den 3die paa 300 Al. Dæmningen mellem Øerne Baage og Romsøe er især et ligesaa kostbart som dristigt Foretagende, foruden Længden 9 a 1000 Al. var her 2 betydelige Dyb, hvor Strømmen ved Ebbe og Flod og end mere ved vexlende vestlig og nordvestlig Vind gik med rivende Fart, da Vandet naar det stormede fra denne Kant, kunde stige indtil 3 Al., som syntes at fraraade enhver Tanke om Forbindelsen. Fyldningen maatte føres fra Agerlandet paa begge Øer, og Dæmningen fik i Bunden en Brede af 20 Al., for 3 a 4 Alen over Vandfladen endnu at have den nødvendige Brede og Fasthed, saa at endog Vogne kunde passere, hvortil 4 a 5 Alen i mindste bestemtes. Alt er udført, i denne Sommer ved omtrent 100 Arbeidere, og den meste Tid med 13 Eenspænder Karrer, der begyndtes den 6 April og er nafbrudt vedblevet hidtil, skjøndt i den sidste Tid med noget færre Arbeidere, og Arbeidet ventes færdigt med denne Maaneds Ende. Dæmningerne ere for først sikkrede ved Riisgierder i Vandkanten og en Mængde Tang, hvorved de for først ere docerede. En stor Mængde Steen er under Arbeidet fremskaffede, hvormed de endydermere skulde sikkres. Et saadant Arbeide maa koste betydeligt; den storste Sluse, 20 Al. lang, i begge Ender 12 Al. red, i Midten 7, og med 3 1/2 Al. høie Porte, har allene kostet 4000 Rbd. For at være sikker, maatte et betydeligt Antal Arbeidere tidlig den 14 Marts fæstes, og efter den Tids Priis beregnedes 2 Rbd. daglig, Jndtil anden Akkord var muelig; dog haabes Bekostningen ei at skulde stige over 30,000, ligesom den ei kan være under 24,000 Rbd. - Foruden at saa mange af den arbeidende Klasse her har havt god Fortjeneste i et Aar, da den var vanskelig at erholde, vindes større Sikkerhed for de Marke og Enge, der ligge langs med den inddæmmede Bugt, og der er meer end Formodning, at her inden faa Aar vil fremkomme flere Hundrede Tønder Land til Græsning og Høeslet, en ei ubetydelig Jndsøe, og høiere oppe i Fjorden muelig en god Tørvemose. En nøiere Udvikling af Arbeidets Udførelse og Vanskeligheder læses i et af vore yndede Tidsskrifter; der kan Anmelderen ei tilbageholde Ønsket, at Formue oftere maatte findes i lige Hænder, og at flere Godseiere vilde nytte Øieblikket til for maadelig Betaling at udføre vanskelige Grundforbedringer, som Mergling og deslige, hvorved den arbeidende Klasse, der i denne Vinter forgiæves udstrækker vindskibelige og arbeidsvante Hænder efter gavnlig Syssel, kunde paa lovlig Maade vinde Brødet; da var tillige Problemet haandgribeligt løst, om de samlede Godser og formuende Jorddrotter var en Velsignelse for Borgersamfundet. (Hempels Av.)